Mánadagin 14. august byrjaði ein nýggjur 1. flokkur á tilfeingisbreytini á Miðnámi í Vestmanna. Longu dagin eftir fóru tey samansjóðingarferð til Tjørnuvíkar, har tey hildu til í bygdarhúsinum til út á seinnapartin dagin eftir. Í Tjørnuvík vóru stundir til bæði gaman og álvara. Næmingarnir spældu ymisk spøl á spælivøllinum í bygdini og niðri á sandinum. Lestararvegleiðarin hjá flokkinum, Rannvá Mortansdóttir, var við á túrinum, og hon brúkti ein part av tíðini at kunna um lestur og lestrarstuðul og ymiskt annað, sum hevur við lestrarvegleiðingina at gera.